MRB rahbari Harvardda ma'ruza o‘qishdan bosh tortdi

AQSh Markaziy razvedka boshqarmasi direktori Mayk Pompeo eng so‘nggi lahzada Harvard universitetida ma'ruza o‘qishdan bosh tortdi. Bu taklif etilgan mehmonlar ro‘yxatiga WikiLeaks saytiga axborot yetkazib beruvchi Chelsi Menning ham kiritilganidan so‘ng yuz berdi.
«Menning xonim o‘z davlatiga xiyonat qildi va maxfiy ma'lumotning WikiLeaks’ga sizib chiqishi bo‘yicha 17 ta jiddiy jinoyatlarda aybdor, deb topilgan», - deya Pompeoning bayonotini keltiradi AFP.
Uning qo‘shimcha qilishicha, Menning taklif etilgan joyda ma'ruza o‘qib, Markaziy razvedka boshqarmasi «ishonchiga xiyonat qilmoqchi emas». 
Kecha WikiLeaks informatori va Oq uyning sobiq matbuot kotibi Harvardda ma'ruzalar o‘qishlari xabar berilgandi.